**Notă informativă**

**la proiectul Hotărîrii Guvernului „Cu privire la aprobarea proiectului de Lege pentru completarea şi modificarea Codului civil al Republicii Moldova nr. 1107-XV din 06 iunie 2002”**

1. Temei pentru elaborare: Planul Naţional de acţiuni pentru implementarea Acordului de Asociere Republica Moldova – Uniunea Europeană în perioada 2014-2016 aprobat prin Hotărîrea Guvernului nr. 808 din 07.10.2014, Planul Naţional de armonizare a legislaţiei pentru anul 2014, aprobat prin Hotărîrea Guvernului nr. 28 din 22.01.2014 şi implementarea Strategiei în domeniul protecţiei consumatorilor pentru anii 2013-2020 aprobată prin Hotărîrea Guvernului nr. 560 din 24.07.2013.

**2. Scopul elaborării:** Crearea cadrului legal unitar, bazat pe concepte juridice clar definite, care reglementează drepturile consumatorilor privind pachetele de servicii pentru călătorii, vacanţe şi circuite prin armonizare cu prevederile Directivei 90/314/CEE a Consiliului din 13.06.1990 privind pachetele de servicii pentru călătorii, vacanţe şi circuite..

**3. Generalităţi:** Deși inițial conform planului era prevăzut transpunerea directivei menționate printr-un act legislativ nou, în rezultat discuţiilor în cadrul grupului de lucru format în vederea transpunerii Directivei 90/314/CEE şi a analizei impactului de reglementare sa ajuns la concluzia ca transpunerea prevederilor directivei printr-un act legislativ nou va crea dublarea prevederile cadrului normativ, legate de contractele de servicii turistice într-un act normativ suplimentar special în pofida faptului că Codul civil conține un capitol distinct „Contractul de servicii turistice”.

 Urmare analizei cap. XIX „Contractul de servicii turistice”, titlul III al cărţii a III-a Codului civil, în comparaţie cu prevederile Directivei 90/314/CEE se poate observa că unele aspecte generale ce ţine de contractul de servicii turistice corespund prevederilor sus numitei directive, totodată, unele prevederi din actul care urmează a fi armonizat în legislaţia naţională au rămas nepreluate.

Completarea şi modificarea prevederilor contractuale legate de contractul de servicii turistice în Codul Civil în baza Directivei 90/314/CEE va asigura o concentrare a prevederilor legale într-un singur act legislativ şi va crea o claritate în obligativitatea prevederilor legale la încheierea contractelor de servicii turistice.

 Prezenţa unor deficienţe şi probleme în sectorul turistic şi protecţiei consumatorilor beneficiari de pachete de servicii pentru călătorii,vacanţe şi circuite, ne indică petiţiile legate de calitatea prestării serviciilor turistice parvenite în adresa Agenţiei Protecţiei Consumatorilor şi Agenţiei Turismului, cum ar fi: neonorarea promisiunilor verbale oferite de către organizatorul sau detailist; necorespunderea condiţiilor de transport, de cazare, de deservire a celor promise (descrise) de către organizatorul sau detailist, nerespectarea obligaţiunilor contractuale, ş.a. Astfel se păstrează premise pentru încălcări ale drepturilor legale ale turistul, prevăzute de legislaţia în vigoare.

**4. Esenţa proiectului:** Proiectul constă în modificarea şi completarea prevederilor (art. 1132 - 1137, 1140) al Codului civil.

În baza propunerilor şi obiecţiilor primite din partea instituţiilor interesate şi a Ministerului Justiţiei în deosebi, sa ajuns la faptul că nu trebuie să fie uniformizate noţiunile utilizate în directivă cu cele din Codul Civil, dar propuse pentru completarea şi modificarea Legii nr. 352-XVI din 24 noiembrie 2006 cu privire la organizarea şi desfăşurarea activităţii turistice în Republica Moldova pe care la moment o elaborează este promovat de Agenţia Turismului. Astfel sa ajuns la concluzia ca la articolul 1131 alineatul (1) cuvîntul din paranteze „agentul turistic” se substituie cu cuvîntul „detailistul”.

Completarea la art.1132 vine să stabilească norme privind informarea turistului la etapa precontractuală în mod lizibil, clar şi precis privind preţul şi celelalte caracteristici corespunzătoare legate de pachetul de servicii turistice.

 Modificarea la art.1133 alin.(2) lit. d) vine să precizeze informaţia privind semnarea facultativă a unui contract de asigurare care ar permite acoperirea cheltuielilor anulării pachetului de servicii de către turist sau costurile de asistenţă în caz de repatriere în caz de boală sau accident.

Completarea la art.1134 alin.(2) precizează posibilitatea prezentării clauzelor contractului turistul şi pe alte forme de suport durabil decît hîrtia cum ar fi CD-uri, DVD-uri, hard discuri ale calculatoarelor personale, memorie flash-card, e-mail etc.

La art.1135 alin.(2) proiectul vine cu specificarea că în cazul cedării pachetului de servicii turistice unui terţ, atunci cedentul şi cesionarul răspund solidar în faţa organizatorul sau detailist pentru plata costului, precum şi a costurilor suplimentare care ar putea fi determinate de această cedare.

Modificarea la alin.(2) art.1136 vine să specifice care sunt condiţiile de revizuire a preţului de servicii turistice, cu condiţia că acest contract prevede expres posibilitate revizuirii preţului, ţinînd seama de variaţiile costului de transport, inclusiv costul carburantului, cursurilor de schimb aplicate pachetului de servicii turistice.

Completarea la art.1136 cu alin.(4) şi (5) vine să specifice dreptul turistului în cazul rezilierii contractului înainte de începerea la un alt pachet de servicii sau la restituirea tuturor sumelor plătite organizatorul sau detailist. Şi în aceste cazuri dreptul turistului la despăgubire pentru neexecutarea contractului, cu specificarea cazurilor cînd organizatorul sau detailist este exonerat de plata acestor despăgubiri.

Completarea la art.1140 stabileşte obligaţia organizatorul sau detailist de a răspunde pentru pagubele aduse turistului prin neexecutarea sau executarea defectuoasă a contractului, cu excepţia cazului în care erorile de executare a contractului nu pot fi imputate acestora sau unui alt furnizor de servicii;

**5. Măsuri instituţionale şi organizaţionale pe care le implică actul elaborat: Actul elaborat nu implică măsuri instituţionale. În calitate de supraveghere şi control a domeniului turismului vine Agenţia Turismului care la etapa de informare precontractuală şi contractuală va gestiona implementarea legii.**

**Măsuri organizatorice vor fi necesare la etapa de implementare a legii şi anume informarea şi instruirea** organizatorilor sau detailiștilor **cu prevederile noi legate de informarea precontractuală ale turiştilor cît şi cu cele contractuale. Aceste activităţi se vor desfăşura în limita atribuţiilor de serviciu, de către funcţionarii din cadrul Agenţiei Turismului.**

**Procesul consultativ în cadrul procedurii de promovare a proiectului s-a desfăşurat mai multe etape, în primul rînd la etapa evaluării impactului de reglementare preliminar asupra activităţii de întreprinzător. AIR-ul a fost supus discuţiilor în cadrul şedinţei de lucru din 11 iunie 2014. În urma evaluării AIR-ului sa propus să fiei transmis proiectul Legii pentru completarea şi modificarea Codului civil tuturor grupurilor de interes în vederea avizării proiectului în cauză.**

**Proiectul a fost avizat de către autoritățile și instituțiile interesate. Au avut loc două şedinţe a grupurilor de lucru cu instituţiile de stat interesate şi o şedinţă de discuţii publice în urma avizării la toate instituţiile şi asociaţiile obşteşti atît din domeniul protecţiei consumatorilor cît şi din domeniul turismului în urma cărora au fost întocmite procese verbale cu stabilirea concluziilor de rigoare. Proiectul a fost modificat în urma propunerilor şi obiecţiilor parvenite şi indicate în sinteza obiecţiilor şi tabelul de concordanţă.**

**Atît analiza preliminară a impactului de reglementare asupra activităţii de întreprinzător cît şi proiectul legii au fost examinate şi au primit aviz pozitiv la Grupul de lucru pentru reglementarea activităţii de întreprinzător, (procesul-verbal nr. 15 din 11.06.2014 şi nr. 33 din 10.12.2014).**

În vederea executării indicației Guvernului nr.1421-89 din 23 februarie 2015 privind actualizarea/reexaminarea proiectilului și reconfirmarea corespunzătoare a avizelor de către noii conducători ai autorităților interesate, Ministerul Economiei a coordonat repetat proiectul de lege cu părțile interesate menționate mai sus. Propunerile acestora au fost luate în considerație la definitivarea proiectului.

 Adoptarea proiectului Legii **pentru completarea şi modificarea Codului civil al Republicii Moldova nr. 1107-XV din 06 iunie 2002** prin mecanisme armonizate cu cele aplicate în Uniunea Europeană.

**Viceprim-ministru,**

**ministrul-economiei Stephane Christophe BRIDE**